Source: http://legislatie.just.ro/Public/DetaliiDocumentAfis/123432
Timestamp: 2020-02-26 10:46:39+00:00
Document Index: 34025244

Matched Legal Cases: ['CCR ', 'CCR ', 'CCR ', 'CCR\n', 'CCR ', 'CCR ', 'CCR ', 'CCR ']

GHID din 16 septembrie 2010de practică medicală pentru specialitatea gastroenterologie - "Cancerul colorectal (CCR)" - Anexa 2*)
------------- Notă ... *) Aprobat prin Ordinul nr. 1.216/2010 publicat în Monitorul Oficial al României, Partea I, nr. 723 din 29 octombrie 2010.Important: Cancerul colorectal (CCR) reprezintă o cauză importantă de morbiditate şi mortalitate, această patologie fiind la ora actuală a doua cauză de mortalitate neoplazică în România, după cancerul pulmonar.CCR reprezintă una dintre cele mai frecvente neoplazii umane, afectând o persoană din 20 în ariile cu standard socioeconomic ridicat. Reprezintă a treia cauză de cancer la ambele sexe, după plămân şi stomac la bărbaţi şi după sân şi uter la femei.Aproximativ unul din opt cancere este de origine colorectală, iar CCR este responsabil pentru aproximativ 1 din 10 decese de cauză neoplazică.În România, incidenţa cancerului colorectal este estimată ca fiind 10,1/100.000 loc. la bărbaţi şi 7,3/100.000 loc la femeiFactori de risc: sexul (barbatii fiind mai frecventi afectati decat femeile), vârsta (peste 50 de ani), mediul de viaţa urban, anumite sindroame genetice (polipoza adenomatoasa familiala şi variantele ei: sdr Gardner, sdr Turcot şi polipoza adenomatoasa familiala atenuata; cancerul colorectal nonpolipos ereditar HNPCC; sdr de polipoza hiperplazica), antecedentele personale patologice sau heredocolaterale de cancer colorectal sau de polipi colorectali, prezenta anumitor boli (în special bolile inflamatorii intestinale), factori dietetici (prezenta grasimilor alimentare în cantitate ridicată), consumul de alcool (în special de bere), fumatul, obezitatea, sedentarismul,Factori protectori: factori dietetici (prezenta fibrelor alimentare în cantitate mare, cresterea aportului de acid folic, calciu), administrarea anumitor medicamente (antiinflamatoare nesteroidiene, statine), activitatea fizica.Manifestări clinice. Manifestarile clinice în CCR pot fi sistematizate în urmatoarele tipuri de simptome: simptome produse de obstructia tumorala (ocluzie, subocluzie, tulburari de tranzit) mai frecvent intalnite în localizarile stangi, hemoragia digestiva inferioara - mai usor de evidentiat tot în localizarile tumorale stangi, simptome produse de invazia tumorala loco-regionala (durere, masa palpabila, simptome produse prin invazia organelor de vecinătate), impregnarea maligna (inapetenta, scadere ponderala, astenie, fatigabilitate).DiagnosticDiagnosticul tumorii primitiveTuseul rectal - permite diagnosticul tumorilor rectale.Rectosigmoidoscopia identifica peste 50% din tumorile colorectale.Irigografia cu dublu contrast exploreaza în totalitate colonul, dar din cauza sensibilitatii reduse comparativ cu cea a colonoscopiei, este utilizata din ce în ce mai puţin.Colonoscopia totala cu prelevarea de biopsii este metoda esenţială de diagnostic a CCR.Colonoscopia virtuala şi administrarea capsulei endoscopice sunt metode noi, care sunt din ce în ce mai frecvent utilizate pentru diagnosticul CCR, principalul neajuns fiind imposibilitatea prelevarii de biopsii şi necesitatea efectuării colonoscopiei convenţionale în cazul decelarii unor formatiuni colorectale.Stadializarea se face conform clasificării Dukes sau a sistemului TNM (vezi tabelul)Tomografia computerizata, RMN, ecoendoscopia şi imunoscintigrafia cu anticorpi monoclonali sunt principalele metode utilizate pentru stadializarea CCR.Clasificarea stadială a CCR
Stadiul Dukes Substadiul Dukes Supravieţuire la 5 ani % Corespondent TNM
A A1 mucoasă A2 mucoasă + submucoasă A3 invazia musculara proprie 80-90% Tis T1 T2 N0 M0
B B1 fără invazie peritoneală, N0,M0 B2-invazie peritoneală, N0, M0 75% 55% T3-T4 N0, M0
C C1- meta 3 ganglion, M0 C2- meta ganglion-multiplu, M0 50% 25% Orice T, N1 M0 N2 M0
D D1- focare tumorale restante D2-metastaze 30% 25% Orice T, orice N; M1
Screeningul CCRPrin caracteristicile sale, CCR este o patologie care poate fi prevenită prin screeningul şi supravegherea persoanelor asimptomatice.Screeningul CCR se face prin următoarele metode:- Administrarea testelor de depistare a sângerărilor oculte din scaun- Rectosigmoidoscopia- Irigoscopia cu dublu contrast (din ce în ce mai rar utilizată)- Colonoscopia totala (metoda esenţială de diagnostic, efectuata ori de câte ori una dintre celelalte metode de screening este pozitivă)- Colonoscopia virtuală, administrarea capsulei endoscopice (metode mai uşor acceptate de către pacienţi, dar care din cauza costurilor nu şi-au făcut loc în programele de screening)- Efectuarea testelor genetice în cazul rudelor pacienţilor care suferă de anumite sindroame geneticeTratamentul CCRTratamentul CCR depinde de stadiul în care este surprinsă tumora, motiv pentru care efectuarea stadializării este extrem de importantă.Tratamentul curativ în CCR este cel chirurgical, caruia i se poate asocia chimioterapia, în functie de stadiul tumoral, şi radiochimioterapia în cazul cancerului rectal.Tratamentul cancerelor metastatice implica tratament chirurgical (singurul care poate creşte supravietuirea în mod semnificativ), chimioterapie şi imunoterapie paliativa.-----------